2018/0197 (COD)

KOMISSION TIEDONANTO

EUROOPAN PARLAMENTILLE



Euroopan unionin toiminnasta tehdyn sopimuksen 294 artiklan 6 kohdan mukaisesti

neuvoston kannasta, joka koskee Euroopan aluekehitysrahastosta ja koheesiorahastosta annettavan asetuksen hyväksymistä

1.Tausta

Päivä, jona ehdotus on toimitettu Euroopan parlamentille ja neuvostolle (asiakirja COM(2018) 372 final – 2018/0197 COD): 29. toukokuuta 2018 Päivä, jona Euroopan talous- ja sosiaalikomitea on antanut lausuntonsa: 17. lokakuuta 2018 Päivä, jona alueiden komitea on antanut lausuntonsa: 5. joulukuuta 2018 Päivä, jona Euroopan parlamentti on vahvistanut ensimmäisen käsittelyn kantansa: 26. maaliskuuta 2019 Päivä, jona muutettu ehdotus on toimitettu:

(asiakirja COM(2020) 452 final - 2018/0197 (COD)): 28. toukokuuta 2020 Euroopan talous- ja sosiaalikomiteaa on kuultu, mutta se ei ole antanut lausuntoa / Alueiden komiteaa on kuultu, mutta se ei ole antanut lausuntoa / Päivä, jona neuvoston ensimmäisen käsittelyn kanta vahvistettiin: 27. toukokuuta 2021

2.Komission ehdotuksen tavoite

Komission ehdotuksessa vahvistetaan Euroopan aluekehitysrahastosta ja koheesiorahastosta myönnettävän tuen erityistavoitteet ja soveltamisala, joilla on tarkoitus myötävaikuttaa perussopimuksessa vahvistettuun unionin taloudellisen, sosiaalisen ja alueellisen yhteenkuuluvuuden parantamista koskevaan yleistavoitteeseen.

3.Huomautukset neuvoston kannasta

Neuvoston kannassa noudatetaan muutamia poikkeuksia lukuun ottamatta komission ehdottamia asetuksen rakennetta ja tuen erityistavoitteissa ja soveltamisalassa määritettyjä rahastojen tukikelpoisuusehtoja.

Tärkeimmät muutokset koskevat seuraavia:

·Ehdotukseen on lisätty mahdollisuus täyttää keskittämistä koskevat vaatimukset joko kansallisella tasolla tai alueluokkien tasolla (lisäjousto).

·Temaattista keskittämistä koskevia vaatimuksia on kevennetty jonkin verran seuraavasti:

·sovellettavien keskittämiskynnysten alentaminen vähemmän vauraiden maiden ja alueiden osalta (jäsenvaltiot, joiden bruttokansantulosuhde on enintään 100 prosenttia EU:n keskiarvosta, sekä siirtymäalueet ja vähemmän kehittyneet alueet) ja toisaalta toimintapoliittista tavoitetta 2 koskevan 30 prosentin vähimmäisvaatimuksen asettaminen kehittyneemmille alueille ja maille (vihreämpi Eurooppa)

·ympäristö- ja ilmastoystävällisten menojen laskeminen koheesiorahastossa temaattiseen keskittämiseen

·syrjäisimpien ja harvaan asuttujen alueiden erityismäärärahojen vapauttaminen keskittämissäännöistä.

·Erityistavoitteet ”kaupunkiliikenne” ja ”digitaaliset yhteydet” on siirretty toimintapoliittisesta tavoitteesta 3 temaattisen keskittämisen piiriin kuuluviin toimintapoliittisiin tavoitteisiin (ensin mainittu tavoitteeseen 2 ja toinen tavoitteeseen 1). Siirron vaikutuksia on lievennetty asettamalla yläraja sille, kuinka paljon kyseisiltä sektoreilta voidaan myöntää tukea temaattista keskittämistä koskeviin vaatimuksiin.

Erityistavoitteissa on kiinnitetty erityistä huomiota kolmansien maiden kansalaisten integroimiseen, mukaan lukien maahanmuuttajat, sekä kulttuuriin ja kestävään matkailuun tehtäviin investointeihin.

Tuen soveltamisalan ulkopuolelle jätettyjen alojen osalta tärkein muutos liittyy fossiilisia polttoaineita koskeville investoinneille annetun tuen tukikelpoisuuteen; maakaasuun liittyvien investointien tukikelpoisuus on hyvin rajallista, ja niihin sovelletaan tiettyjä erityisehtoja. Vaikutusta on lievennetty rajaamalla tukikelpoisten investointien määritelmää ja asettamalla yläraja tällaisille investoinneille myönnettäville määrärahoille (alle 1 prosentti EAKR:n ja koheesiorahaston kokonaismäärärahoista). Yleensä soveltamisalan ulkopuolelle jätettyjen alojen osalta on tehty joitakin rajoitettuja poikkeuksia, jos ne ovat perusteluja, esimerkiksi lentoasemien infrastruktuurin ja jätehuollon osalta. Laajakaistaan ja liikkuvaan kalustoon tehtävien investointien poissulkemisesta on luovuttu – niitä koskevien valtiontukisääntöjen ehtoja sovelletaan kuitenkin edelleen kokonaisuudessaan.

On lisätty viittaus vakaus- ja kasvusopimukseen. Komission täytäntöönpanovaltaa, joka voitaisiin ottaa käyttöön poikkeuksellisissa, on rajoitettu.